钦定古今图书集成/理学汇编/学行典/第229卷 > 《赠孝子戴仲英》陶凯
## 钦定古今图书集成/理学汇编/学行典/第229卷 > 《赠孝子戴仲英》陶凯

忆昨干戈起，白日风尘昏。子家浠水上，少小失双亲。
生死不相知，念念徒酸辛。艰难适异乡，乃谓他人昆。
圣人握《乾符》，仗剑靖妖氛。思亲不可见，忽见故乡人。
闻言隔九泉，涕泪沾衣襟。兹行返故乡，累土成丘坟。
坟前植松柏，惨淡结愁云。常存纯孝名，锡类垂子孙。